Document ID: /roh_data/filtered/swiss_laws_in_ROHinterleaved.jsonl.gz/25700

This text was translated from FR into Rumantsch Grischun.

La personne qui dispose des connaissances et des aptitudes requises dans une branche donnée peut être dispensée de l’enseignement correspondant par l’école. La mention «dispensé» est inscrite dans le bulletin semestriel. La personne qui justifie des connaissances et des aptitudes requises dans une branche donnée peut être dispensée des examens finaux correspondants par l’autorité cantonale. La mention «acquis» est inscrite sur le certificat de maturité professionnelle.

Tgi che dispona en in rom da las enconuschientschas e da las abilitads necessarias, po vegnir dispensà tras la scola da l’instrucziun correspundenta. En l’attestat da semester vegn inscritta la remartga «dispensà». Tgi che cumprova d’avair las enconuschientschas e las abilitads necessarias en in rom, po vegnir dispensà tras l’autoritad chantunala dals examens finals correspundents. En l’attestat da la maturitad professiunala vegn inscritta la remartga «ademplì».